# C:\Documents and Settings\Pc\Επιφάνεια εργασίας\Logotypo kai Sima.PNG **ΣΥΛΛΟΓΟΣ ΠΡΟΣΤΑΣΙΑΣ ΥΓΕΙΑΣ & ΠΕΡΙΒΑΛΛΟΝΤΟΣ**

# **ΠΕΡΙΟΧΗΣ ΚΕΝΤΡΟΥ ΥΓΕΙΑΣ ΧΑΛΑΝΔΡΙΤΣΑΣ**

## ΜΕΛΟΣ ΠΑΝΕΛΛΗΝΙΟΥ ΔΙΚΤΥΟΥ ΟΙΚΟΛΟΓΙΚΩΝ ΟΡΓΑΝΩΣΕΩΝ

# *Χαλανδρίτσα Δήμου Ερυμάνθου, Χαλανδρίτσα: 20/3/2017*

# *T.Κ. 25008*

# *Τηλ & Fax: 2610 271 500*

# *e-mail: ygeia\_perib\_chala@yahoo.com*

# *URL:* [*www.sylpyp.gr*](http://www.sylpyp.gr)

***Δελτίο Τύπου***

*Την προσεχή Κυριακή 26 Μαρτίου & ώρα 5:30 μμ. στο Κέντρο Υγείας Χαλανδρίτσας (ΚΥΧ) θα γίνει ευρεία ενημερωτική εκδήλωση με τη συμμετοχή φορέων και κατοίκων. Θέμα της ημερίδας θα είναι ’’Η ΥΓΕΙΑ ΣΤΗΝ ΎΠΑΙΘΡΟ’’.*

*Η εκδήλωση θα πραγματοποιηθεί με πρωτοβουλία του Συλλόγου Προστασίας Υγείας & Περιβάλλοντος περιοχής Κέντρου Υγείας Χαλανδρίτσας (ΚΥΧ) με συνδιοργανωτές τον Ιατρικό Σύλλογο Πατρών, τον Δήμο Ερυμάνθου, το Κέντρο Υγείας Χαλανδρίτσας & τον Σύλλογο Εθελοντών Αιμοδοτών Κ.Υ.Χ.*

*Έχουν κληθεί στην εκδήλωση να συμμετάσχουν με σύντομες τοποθετήσεις των οι εκπρόσωποι της Περιφέρειας Δυτικής Ελλάδος, οι Δήμαρχοι & οι Διευθυντές των Κέντρων Υγείας του Νομού Αχαΐας καθώς & οι εκπρόσωποι του Υπουργείου Υγείας, της 6ης ΥΠΕ, οι Βουλευτές του νομού και οι κάτοικοι της περιοχής.*

*Προσκεκλημένος ομιλητής από το Σύλλογο Προστασίας Υγείας & Περιβάλλοντος περιοχής ΚΥΧ, θα είναι ο καθηγητής της Δημόσιας Σχολής Υγείας κ. Ιωάννης Κυριόπουλος.*

*Στο προεδρείο θα είναι η πρόεδρος του Ιατρικού Συλλόγου Πατρών κα. Άννα Μαστοράκου, ο αντιδήμαρχος του Δ. Ερυμάνθου κ. Ιωάννης Σουβαλιώτης και ο Διευθυντής του ΚΥΧ κ. Γρηγόρης Αλόκριος. Την εκδήλωση θα προσφωνήσουν η πρόεδρος του Συλλόγου ιατρός κα. Ιωάννα Θεοδωροπούλου, ο εκπρόσωπος του Μητροπολίτη και αρχιερατικός επίτροπος π. Δημήτριος Παπαγεωργίου και ο Δήμαρχος Ερυμάνθου κ. Αθανάσιος Καρπής.*